《严陵怀古》
宋代·吴栻

龙衮新天子，羊裘古野人。清名在林薮，高行动星辰。

风月空齐国，烟霞自富春。沧浪秋更碧，不敢濯缨尘。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。